NÁRODNÁ RADA SLOVENSKEJ REPUBLIKY

**VII. volebné obdobie**

**Návrh zákona**

**z ................. 2018,**

**ktorým sa mení a dopĺňa zákon č. 280/2017 Z. z.**

**o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov**

**v znení zákona č. 113/2018 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z. sa mení a dopĺňa takto:

1. V § 17 ods. 5 sa vypúšťajú slová „a to v rozsahu dostupnej funkcionality informačného systému“.

2. § 17 sa dopĺňa odsekom 6, ktorý znie:

„(6) Informácie podľa odseku 3 o žiadateľovi o priame podpory a prijímateľovi sa spôsobom umožňujúcim hromadný prístup podľa odseku 5 zverejňujú v rozsahu

a) meno, priezvisko a adresa trvalého pobytu, ak ide o fyzickú osobu podľa odseku 3 písm. a),

b) meno, priezvisko, identifikačné číslo organizácie a adresa trvalého pobytu, ak ide o fyzickú osobu - podnikateľa podľa odseku 3 písm. b),

c) obchodné meno, sídlo, identifikačné číslo organizácie, meno, priezvisko, štatutárneho zástupcu alebo členov jej štatutárneho orgánu, ak ide o právnickú osobu podľa odseku 3 písm. c).“.

**Čl. II**

Tento zákon nadobúda účinnosť 1. januára 2019.